કાઠમંડુ, 22 એપ્રિલ: એક દુ:ખદ સમાચાર નેપાળથી આવી રહ્યા છે, જેમાં ગુજરાતી પ્રવાસીઓને કાઠમંડુમાં અકસ્માત કાળ બનીને નડ્યો છે. સૂત્રો દ્વારા મળી રહેલી માહિતી અનુસાર ગુજરાતી પ્રવાસીઓ કાઠમંડુના પ્રવાસ પર ગયા હતા ત્યારે તેમની બસને અકસ્માત થતા ખીણમાં ગરકાવ થઇ ગઇ હતી, જેમાં 17 લોકોના ઘટનાસ્થળે જ મોત થયા હતા, જ્યારે વધું 21 લોકો ગંભીર રીતે ઇજાગ્રસ્ત થયા છે જેમને નજીકની હોસ્પિટલમાં સારવાર અર્થે દાખલ કરવામાં આવ્યા છે, જેમાંથી પાંચની હાલત વધું ગંભીર બતાવવામાં આવી રહી છે.